Est una notte ’e luna

Est una notte e luna,
De cuddas lunas de atonzu giaras,
Chi cando tue t’acciaras
A la ider’andare,
Isperas novamente in sa fortuna.

Hat piòpidu tantu
Tottu sa die. Pariat sa terra
In s’adde e in sa serra,
Tra sos fenos siccados,
Bestida de antighissimu piantu.

Ma ecco in su serenu
Avanzare sa notte; giaru chelu
Risplendere; e che velu
De isposa, sa luna,
Bestit de biancore onzi terrenu.